تمبو (آن لائن) جمعیت علماءپاکستان بلوچستان نا جنرل سیکرٹری مولانا عبدالحکیم انقلابی، ضلعی صدر غلام مصطفی کورار اسک پارینو کہ وزیراعظم عمران خان ءِ بایدے سما مرے کہ کورونا دَین پین ملک آن اتنگا ولے بلوچستان ناالس کن نئے دارو و نئے کمک ارے‘ بلوچستان نا الس حکومتی پیکیج و ریلیف نا مستائی تے بنفسا دم درینگانے‘ بلوچستان کل آن زیات زہمی مننگ آن پد ہم حکومت ناکنڈآن نئے طبی ازباب ونئے راشن بشخنگا‘ غریب تپہ حکومتی کمک کن ہُروک ءِ ولے حکومت ناکنڈآن داسکان ہچ ءُ کمکی پیکیج اس جاری کننگ تنے‘ دیہاڑی دار و مزورکار غریب آتیکن زوت کمکی پیکیج جاری کننگے‘ اوپاریر کہ بلوچستان تون بنجائی حکومت نا ناروا سلوک و بیدادی تا سوب آن نااومیتی ودنگ اٹی ءِ‘ دا مشکل وخت اٹ بروک آ کمک اٹ ہم بلوچستان تون ماتنہ غانبار سلوک کننگ انگ ءِ۔ او وزیراعظم وبنجائی حکومت آن بلوچستان کن خصوصی ریلیف آن بیدس دینی مدرسہ‘ مسیت و واپاری ہندجاٹ آتا بجلی‘ گیس انا بل آتے بشخنگ ناخواست کریر۔
